দিল্লিতে মানুষকে জল কিনে খেতে হয়, বিজেপিকে নিশানা তৃণমূলের

ওয়েবডেস্ক- বাজেট অধিবেশনে (Budget session) আলোচনার সময় বিজেপি-তৃণমূলের (BJP TMC) মধ্যে ধুন্ধুমার। একের অপরের বিরুদ্ধে আঙুল তুলে কটাক্ষ। বিজেপির দিকে অভিযোগ তুলে সোচ্চার হলে তৃণমূল কাউন্সিলর অরূপ চক্রবর্তী (Trinamool Councilor Arup Chakraborty) । এদিন অরূপ চক্রবর্তী বলেন, দিল্লিতে সপ্তাহে তিন দিন জল দেওয়া হয়। প্রতিদিন কোনও শহরে জল দেওয়া হয় না। মানুষকে সেই সমস্ত শহরে জল কিনে খেতে হয়। কিন্তু রাজ্য এবং কলকাতার মানুষ বিনা পয়সায় জলের পরিষেবা পাচ্ছে। দিল্লির AQI ইনডেক্স বাড়ছে এবং কলকাতার AQI ইনডেক্স কমছে। সারা দেশে কুকুর নিয়ে সবচেয়ে ভালো কাজ করেছে কলকাতার প্রাণী হাসপাতাল।

বামপন্থীদের দিকে প্রশ্ন ছুঁড়ে দিয়ে তৃণমূল কাউন্সিলর বলেন, আপনাদের সময় কত হেলথ সেন্টার ছিল আর এখন কত রয়েছে। এই রাজ্য ঘাটতি শূন্য বাজেট হয় না বলে অভিযোগ করছেন।

আরও পড়ুন- রাজ্য বাজেট নিয়ে জোরালো মন্তব্য তৃণমূল কাউন্সিলার অনন্যার

এই শহরে মায়েদের হাতে স্বনির্ভর করার জন্য টাকা দেওয়া হয়। তাই ঘাটতির খবর। মমতা বন্দ্যোপাধ্যায় সরকার যাদের মাথায় ছাদ নেই তাদের মাথায় ছাদ দিয়েছে। বাংলা বাড়ি নিয়ে কথা বলতে সময় প্রতিবাদ করে চেঁচিয়ে ওঠেন সজল ঘোষ। অরূপ চক্রবর্তী নরেন্দ্র মোদি ১৫ লক্ষ টাকা দেওয়ার কথা বলতেই আবার চিৎকার করে ওঠেন সজল ঘোষ। তিনি বলেন, তোমরা মোদির চাল চুরি করেছ। মানুষকে লাইনে দাড়াতে হল কেন পাল্টা প্রশ্ন তুললেন অরূপ চক্রবর্তী।

তার অভিযোগ নমানি গঙ্গা কথা বলছেন তারা দেশের মানুষকে ধোঁকা মানুষকে দিচ্ছে। বাংলার মানুষ তাদেরকে নির্বাচনের পর ধোঁকা দেবে বলে চিৎকার করে বলেন অরূপ চক্রবর্তী। সংসার যে টানাটানি চলছে সেটা থাকত না যদি মোদি সরকার পাওনার টাকা সময় মত মিটিয়ে দিত। আর রাজ্য সরকারের উপরে কোনও ঋণের বোঝা থাকত না বলে দাবি করলেন তৃণমূলের কাউন্সিলর অরূপ চক্রবর্তী।